ኣይተ መንግሽ፡ መራሕቲ ከበድቲ መካይን መጀመርታ ክመጽኡ እንከለዉ ዋዒ ሰብነቶም ይዕቀን፤ ካብ ቅድሚ ክልተ ሰሙን ጀሚርና ድማ ናብ ትግራይ ኣብ ዘእቱ ቦታታት'ውን ንነብሶም ፈልዮም ዘጽንሑሎም ቦታታት ፈሊናሎም ኣለና። እዚ ድማ፡ ኣብ ኣሸጎዳን ማእከል ሰሜን ወተሃደራዊ እዚን ኮይኑ፡ ምስኣቶም ብምርድዳእ እቶም መራሕቲ መኪና ተወሺቦም ንክፀንሑ ንሰርሕ ኣለና። ሕብረተረሰብ ዝጥቀመሎም ሃለኽቲ ነገራት ፅዒኖም ዝመፅኡ ከኣ፡ ዝኾነ ምትንኻፋት ከይገበሩ ንመካይኖም 'ዲስኢንፈክት' ገይርና፡ ኣራጊፎም ንክምለሱ ይግበር። መኪና እቶም ኣብ መወሸቢ ማእከል ዝጸንሑ ሰባት ድማ፡ ዝኾነ ምትንካፍ ከይተገበረ ካልእ መራሒ መኪና ተቐቢሉ ናብ ትግራይ ክልል ዝርከባ ከተማታት እቲ ንብረት ከም ዝበፅሕ ንገብር ኣለና። ቢቢሲ፡ምቁፅፃርኩም ክሳብ ክንደይ ስጡም'ዩ?
